rejauldu/bengali-wikipedia huggingface dataset:
জোনুজ জেজনুল্লাহু (১২ মে ১৯৭৫ - ৫ মে ১৯৯৯)  আলবেনীয় ইমাম এবং কসোভো লিবারেশন আর্মি (কেএলএ) এর সৈনিক ছিলেন। তিনি কোশারের যুদ্ধের সময় আত্মঘাতী বিস্ফোরণের মাধ্যমে নিজে মরে যান এবং ৫ জন যুগোস্লাভ সেনাকে হত্যা করেন। এই ঘটনার জন্যই তিনি সবচেয়ে বেশি পরিচিত। কসোভো যুদ্ধের সময়, তিনি ব্রিগেড ১৩৮ "আগিম রামাদানি" এর অংশ ছিলেন।   জীবন  জোনুজ জেজনুল্লাহু ১৯৭৫ সালের ১২ মে ভিটিয়া জেলার জিলেকার গ্রামে জন্মগ্রহণ করেন। গ্রামটি আজ স্কিফতেরাজ নামে পরিচিত। তিনি তার প্রাথমিক পড়াশোনা তার নিজ শহরে সম্পন্ন করেন, এবং তিনি প্রিস্টিনার "আলাউদিন" মাদ্রাসায় মাধ্যমিক পড়াশোনা সম্পন্ন করেন। সেখানে তিনি ১৯৯৫ সালে স্নাতক সম্পন্ন করেন। তিনি সিরিয়ার দামেস্কের আইন অনুষদে (শরিয়া) উচ্চতর পড়াশোনা চালিয়ে যান।  যেহেতু তিনি মাদ্রাসার ছাত্র ছিলেন, তাই জোনুজ জেজনুল্লাহু রমজান মাসে মন্টিনিগ্রোর ভুথাজে ইমাম হিসেবে দায়িত্ব পালন করেন। পড়াশোনা শেষ করার পর তিনি ডোব্রেশ, গাদিশ, ক্রাভারিচসহ বিভিন্ন মসজিদে ইমামতি করেন। শেষ পর্যন্ত তিনি নিজের জন্মস্থান স্কিফতেরাই মসজিদে দায়িত্ব পালন করেন।  জনুজ জেইনুল্লাহু যেসব মসজিদে ইমামতি করতেন, সেই পুরো সময়জুড়েই তাকে বারবার হয়রানি করেছে যুগোস্লাভ পুলিশ। তারা তাকে থামিয়ে জেরা করত, ভয় দেখাত এবং গ্রেপ্তার করত। যুগোস্লাভ পুলিশ তাকে ছয়বার গ্রেপ্তার করেছিল। এর মধ্যে দুবার ভিতিতে এবং চারবার জিলানে গ্রেপ্তার হয়েছিল।  কসোভোর বিদ্রোহের সময় জোনুজ জেজনুল্লাহু কসোভোর শহরগুলিতে সংঘটিত বিভিন্ন বিক্ষোভে অংশগ্রহণ করেছিলেন।   কসোভো যুদ্ধ  কেএলএ-এর আবির্ভাবের সাথে সাথে, হোক্সে জোনুজি কেএলএ-এর জন্য বিভিন্ন সাহায্য সংগ্রহের ব্যবস্থা করেন এবং যখন ন্যাটো বোমা হামলা শুরু হয়, তখন তিনি কসোভো লিবারেশন আর্মির পদে যোগ দেন, ব্রিগেড ১৩৮ "আগিম রামাদানি"-তে একজন সৈনিক হিসেবে।  ৫ মে, ১৯৯৯ তারিখে, জাকোভা জেলার কোশারে "রাসা ই জোগুত" নামক স্থানে, হোক্সা জোনুজ জেজনুল্লাহু তার সহযোদ্ধাদের অভ্যর্থনা জানান এবং শরীরে সি৪ বোমা ভরে নিকটবর্তী একটি সার্বিয়ান বাঙ্কারে আত্মঘাতী বোমা হামলা চালান। এর ফলে তিনি নিজেও নিহত হন এবং অনেক যুগোস্লাভ সৈন্যও নিহত হন ( টিভিএসএইচ ৫ সৈন্যের মতে)। যুদ্ধের পর তার দেহাবশেষ নিকটবর্তী শহর বজরাম কুরিতে সমাহিত করা হয়। তাকে ভিটিয়াতে তার নিজ শহর "শহীদ কবরস্থানে" পুনঃকবর দেওয়া হয়।   পরিণতি  তার সাহস, সাহসিকতার জন্য, কমান্ডার রুস্তেম বেরিশা ঘোষণা করেছিলেন: " একবিংশ শতাব্দীর মাইক সোকোলির জন্ম হয়েছিল।"   তাঁর সম্মানে তাঁর নিজ গ্রাম জিলেকারে একটি স্মৃতিস্তম্ভ নির্মিত হয়েছিল।   তথ্যসূত্র   বিষয়শ্রেণী:১৯৯৯-এ মৃত্যু বিষয়শ্রেণী:১৯৭৫-এ জন্ম
উমা করুণা থারম্যান (; জন্ম: ২৯ এপ্রিল ১৯৭০) হলেন একজন মার্কিন অভিনেত্রী ও মডেল। তিনি প্রণয়ধর্মী হাস্যরসাত্মক থেকে শুরু করে নাট্যধর্মী, বিজ্ঞান কল্পকাহিনি ও মারপিটধর্মী চলচ্চিত্রে অভিনয় করেছেন। ১৯৮৫ সালের ডিসেম্বর থেকে ১৯৮৬ সালের মে মাসে ব্রিটিশ ভোগ ম্যাগাজিনের প্রচ্ছদে মডেল হিসেবে কাজ করার পর তিনি ডেঞ্জারাস লিয়াজুঁ (১৯৮৮) চলচ্চিত্রে অভিনয় করেন। তিনি কোয়েন্টিন টারান্টিনোর পাল্প ফিকশন (১৯৯৪) ছবিতে অভিনয় করে আন্তর্জাতিক অঙ্গনে খ্যাতি অর্জন করেন এবং এই কাজের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার ও বাফটা পুরস্কারের মনোনয়ন লাভ করেন। তাকে প্রায়ই টারান্টিনোর অনুপ্রেরণা-প্রদানকারী হিসেবে আখ্যায়িত করা হয় এবং তিনি টারান্টিনোর কিল বিল চলচ্চিত্র যুগলে (২০০৩-২০০৪) প্রধান নারী চরিত্রে অভিনয় করে আরও দুটি গোল্ডেন গ্লোব পুরস্কারের মনোনয়ন লাভ করেন।  তার অন্যান্য উল্লেখযোগ্য চলচ্চিত্র হল হেনরি অ্যান্ড জুন (১৯৯০), দ্য ট্রুথ অ্যাবাউট ক্যাটস অ্যান্ড ডগস (১৯৯৬), ব্যাটম্যান অ্যান্ড রবিন (১৯৯৭), গ্যাটাকা (১৯৯৭), লে মিজেরাবল (১৯৯৮), দ্য প্রডিউসার্স (২০০৫), মাই সুপার এক্স-গার্লফ্রেন্ড (২০০৬) এবং লার্স ফন ট্রায়ারের নাইম্ফোম্যানিয়াক (২০১৩) ও দ্য হাউজ দ্যাট জ্যাক বিল্ট (২০১৮)। ২০১১ সালে থারম্যান কান চলচ্চিত্র উৎসবের ৬৪তম আয়োজনের মূল প্রতিযোগিতার জুরি সদস্য এবং ২০১৭ সালে ৭০তম আয়োজনের অঁ সের্তে রেগার বিভাগের জুরি সভাপতি ছিলেন।  টেলিভিশনে তিনি এইচবিওর টিভি চলচ্চিত্র হিস্টেরিক্যাল ব্লাইন্ডনেস (২০০২)-এ অভিনয় করে গোল্ডেন গ্লোব পুরস্কার অর্জন করেন এবং এনবিসির পাঁচ পর্বের সঙ্গীতধর্মী ধারাবাহিক স্ম্যাশ (২০১২)-এ অভিনয় করে নাট্যধর্মী ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন। তিনি মিনি ধারাবাহিক দ্য স্ল্যাপ (২০১৫) ও ধারাবাহিক ইমপোস্টার্স (২০১৭-২০১৮)-এ শ্রেষ্ঠাংশে অভিনয় করেন। দ্য প্যারিসিয়ান ওম্যান (২০১৭-২০১৮) মঞ্চনাটকে অভিনয়ের মধ্য দিয়ে তার ব্রডওয়ে মঞ্চে অভিষেক ঘটে।   তথ্যসূত্র    বহিঃসংযোগ          বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:সুয়েডীয় বংশোদ্ভূত মার্কিন ব্যক্তি বিষয়শ্রেণী:বস্টনের অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন নারী মডেল বিষয়শ্রেণী:মার্কিন মঞ্চ অভিনেত্রী বিষয়শ্রেণী:এম্পায়ার পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - মিনি ধারাবাহিক বা টিভি চলচ্চিত্র) বিজয়ী বিষয়শ্রেণী:স্যাটার্ন পুরস্কার বিজয়ী বিষয়শ্রেণী:জার্মান বংশোদ্ভূত অভিনেত্রী বিষয়শ্রেণী:ম্যাসাচুসেট্‌সের অভিনেত্রী বিষয়শ্রেণী:নিউ ইয়র্কের অভিনেত্রী বিষয়শ্রেণী:নিউ ইয়র্কের (অঙ্গরাজ্য) ডেমোক্র্যাট বিষয়শ্রেণী:আলমোড়া জেলার ব্যক্তি
অনুপ্রীতা দাস একজন ভারতীয়-আমেরিকান সাংবাদিক ও লেখক। তিনি দ্য নিউ ইয়র্ক টাইমস-এ দক্ষিণ এশিয়া সংবাদদাতা হিসেবে নয়াদিল্লি থেকে কাজ করছেন। পূর্বে তিনি নিউ ইয়র্কে দ্য টাইমস-এর ফাইন্যান্স সম্পাদক ছিলেন। এর আগে তিনি দ্য ওয়াল স্ট্রিট জার্নাল-এ উপ-ব্যবসা সম্পাদক এবং প্রতিবেদক হিসেবে কাজ করেছেন।   শিক্ষা  দাস বস্টন বিশ্ববিদ্যালয় থেকে সাংবাদিকতায় স্নাতকোত্তর এবং লন্ডন স্কুল অফ ইকোনমিক্স থেকে আন্তর্জাতিক সম্পর্ক বিষয়ে স্নাতকোত্তর ডিগ্রি অর্জন করেন।   কর্মজীবন  তার সাংবাদিকতা ক্যারিয়ারের শুরুতে দাস দ্য ক্রিশ্চিয়ান সায়েন্স মনিটর এবং দ্য বস্টন গ্লোব-এর ফ্রিল্যান্স লেখক ছিলেন। পরবর্তীতে তিনি রয়টার্স-এ যোগ দেন।  দ্য ওয়াল স্ট্রিট জার্নাল-এ কর্মরত অবস্থায় তিনি ফ্যামিলি অফিস নিয়ে প্রতিবেদন করেন, যা হলো "চরম ধনাঢ্য ব্যক্তিদের ব্যক্তিগত বিনিয়োগ প্রতিষ্ঠান।"  তিনি ২০২০ সালে দ্য নিউ ইয়র্ক টাইমস-এ ফাইন্যান্স সম্পাদক হিসেবে যোগ দেন।  ২০২৪ সালে, তিনি মুকেশ আম্বানি-র কনিষ্ঠ পুত্র অনন্ত আম্বানি-র বিবাহ নিয়ে প্রতিবেদন করেন।  দাস কোটিপতি, বুদ্ধিজীবী, ত্রাণকর্তা, রাজা: বিল গেটস এবং আমাদের বিশ্ব গঠনের জন্য তাঁর অনুসন্ধান () শীর্ষক গ্রন্থের লেখক।  ফেলিক্স স্যালমন দ্য ওয়াশিংটন পোস্টে এই বইয়ের পর্যালোচনা লেখেন। চার্লি ইংলিশ দ্য গার্ডিয়ানে বইটির পর্যালোচনা করেন। দ্য ইকোনমিস্ট-ও বইটির পর্যালোচনা প্রকাশ করে। বইটি ২০২৪ সালের দ্য ফিনান্সিয়াল টাইমস অ্যান্ড শ্রডার্স বেস্ট ইন বিজনেস পুরস্কারের দীর্ঘ তালিকায় অন্তর্ভুক্ত হয়।   ব্যক্তিগত জীবন  তিনি মাউন্ট কিলিমাঞ্জারো অতিক্রম করেছেন।   সূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:বস্টন বিশ্ববিদ্যালয়ের প্রাক্তন শিক্ষার্থী বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:লন্ডন স্কুল অফ ইকোনমিক্সের প্রাক্তন শিক্ষার্থী বিষয়শ্রেণী:জন্মসাল অনুপস্থিত (বেঁচে থাকা ব্যক্তি) বিষয়শ্রেণী:ভারতীয় প্রবন্ধিক বিষয়শ্রেণী:ভারতীয় মহিলা প্রবন্ধকার বিষয়শ্রেণী:২১শ শতাব্দীর ভারতীয় প্রবন্ধিক বিষয়শ্রেণী:২১শ শতাব্দীর ভারতীয় নারী সাংবাদিক বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:২১শ শতাব্দীর ভারতীয় লেখক
র‍্যনে ক্লেমঁ (১৮ মার্চ ১৯১৩ - ১৭ মার্চ ১৯৯৬) একজন ফরাসি চলচ্চিত্র পরিচালক ও চিত্রনাট্যকার। তিনি লা বাতাই দ্যু রাই (১৯৪৬), জো আঁত্যরদি (১৯৫২), জেরভেজ (১৯৫৬), প্লাঁ সোলেই (১৯৬০), ও পারি ব্রুইল-তিল (১৯৬৬) চলচ্চিত্র পরিচালনার জন্য সুপরিচিত। তিনি পাঁচটি কান চলচ্চিত্র উৎসব পুরস্কার, দুটি গোল্ডেন লায়ন, দুটি ব্রিটিশ অ্যাকাডেমি চলচ্চিত্র পুরস্কার, একটি গোল্ডেন গ্লোব পুরস্কার ও সম্মানসূচক সেজার পুরস্কার-সহ অসংখ্য পুরস্কার অর্জন করেন।  প্রারম্ভিক জীবন ক্লেমঁ ১৯১৩ সালের ১৮ই মার্চ ফ্রান্সের বর্দোতে জন্মগ্রহণ করেন। তিনি একোল দে বোজ-আরে স্থাপত্যশিল্প নিয়ে পড়াশোনা করেন, যেখান থেকে তিনি চলচ্চিত্র নির্মাণে আগ্রহী হন। ১৯৩৬ সালে তিনি তার প্রথম চলচ্চিত্র সোইনে তোন গোশ পরিচালনা করেন। ২০ মিনিট দীর্ঘ চলচ্চিত্রটির রচনা করেন এবং এতে অভিনয় করেন জাক তাতি।  মৃত্যু ক্লেমঁ ১৯৯৬ সালের ১৭ই মার্চ তার ৮৩তম জন্মদিনের একদিন পূর্বে মৃত্যুবরণ করেন। তাকে ফরাসি রিভিয়েরার মঁতোঁর স্থানীয় সমাধিস্থলে সমাহিত করা হয়।  পুরস্কার ও মনোনয়ন  বছর পুরস্কার বিভাগ মনোনীত কর্ম ফলাফল  ১৯৪৬ কান চলচ্চিত্র উৎসব আন্তর্জাতিক জুরি পুরস্কার লা বাতাই দ্যু রাই   শ্রেষ্ঠ পরিচালক  ১৯৪৭ শ্রেষ্ঠ রোমাঞ্চকর ও অপরাধ চলচ্চিত্র লে মোদি  ১৯৪৯ শ্রেষ্ঠ পরিচালক ও-দেলা দে গ্রিই  ১৯৫২ ভেনিস চলচ্চিত্র উৎসব স্বর্ণ সিংহ জো আঁত্যরদি  ১৯৫২ নিউ ইয়র্ক ফিল্ম ক্রিটিকস সার্কেল পুরস্কার শ্রেষ্ঠ বিদেশি ভাষার চলচ্চিত্র   ১৯৫৪ ব্রিটিশ অ্যাকাডেমি চলচ্চিত্র পুরস্কার শ্রেষ্ঠ চলচ্চিত্র   ১৯৫৪ কান চলচ্চিত্র উৎসব বিশেষ জুরি পুরস্কার মঁসিয়ে রিপোয়া   ১৯৫৬ ভেনিস চলচ্চিত্র উৎসব ফিপরেস্কি পুরস্কার জেরভেজ  ১৯৫৭ ব্রিটিশ অ্যাকাডেমি চলচ্চিত্র পুরস্কার শ্রেষ্ঠ চলচ্চিত্র   ১৯৫৭ নিউ ইয়র্ক ফিল্ম ক্রিটিকস সার্কেল পুরস্কার শ্রেষ্ঠ বিদেশি ভাষার চলচ্চিত্র   ১৯৭১ গোল্ডেন গ্লোব পুরস্কার শ্রেষ্ঠ বিদেশি ভাষার চলচ্চিত্র ল্য পাসাজে দ্য লা প্লুই   ১৯৮৪ সেজার পুরস্কার সম্মানসূচক সেজার     তথ্যসূত্র  বহিঃসংযোগ      বিষয়শ্রেণী:১৯১৩-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:২০শ শতাব্দীর ফরাসি চিত্রনাট্যকার বিষয়শ্রেণী:ফরাসি চলচ্চিত্র পরিচালক বিষয়শ্রেণী:বর্দোর চলচ্চিত্র পরিচালক বিষয়শ্রেণী:শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার বিজয়ী চলচ্চিত্রের পরিচালক বিষয়শ্রেণী:শ্রেষ্ঠ পরিচালক বিভাগে কান চলচ্চিত্র উৎসব পুরস্কার বিজয়ী বিষয়শ্রেণী:পাল্ম দর বিজয়ী চলচ্চিত্রের পরিচালক বিষয়শ্রেণী:স্বর্ণ সিংহ বিজয়ী চলচ্চিত্রের পরিচালক বিষয়শ্রেণী:সম্মানসূচক সেজার প্রাপক
বাইহার () ভারতের মধ্য প্রদেশ রাজ্যের বালঘাট জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৬৭ মিটার (১৮৬০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে বাইহার শহরের জনসংখ্যা হল ১৫,৪০০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে বাইহার এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
ময়দানদিঘী ইউনিয়ন বাংলাদেশের রংপুর বিভাগের পঞ্চগড় জেলার বোদা উপজেলার একটি ইউনিয়ন পরিষদ। এটি ৩৬.২৬ কিমি২ (১৪.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৯৬৯ জন। ইউনিয়নটিতে মোট গ্রামের সংখ্যা ৫৬টি ও মৌজার সংখ্যা ১২টি।   বিশিষ্ট ব্যক্তিত্ব    সিরাজুল ইসলাম - সংসদ সদস্য  নুরুল ইসলাম সুজন - রেলপথ মন্ত্রী  শিশির আসাদ - এনসিপি নেতা  তথ্যসূত্র  বিষয়শ্রেণী:বোদা উপজেলার ইউনিয়ন
মহীনের ঘোড়াগুলি'র কর্মিবৃন্দ   মহীনের ঘোড়াগুলি   গৌতম চট্টোপাধ্যায়  রাজা ব্যানার্জী  প্রণব সেনগুপ্ত   শর্মিষ্ঠা চট্টোপাধ্যায়  মিনতি চট্টোপাধ্যায়  প্রবাল হালদার  তপন চট্টোপাধ্যায়  দীপক মজুমদার   বিশ্বনাথ চট্টোপাধ্যায়  প্রদীপ চট্টোপাধ্যায়  রঞ্জন ঘোষাল  এব্রাহাম মজুমদার  তাপস দাস  তপেশ বন্দ্যোপাধ্যায়  সঙ্গীতা ঘোষাল  আশা অডিও  আরো...  স্টুডিও অ্যালবাম  মহীনের ঘোড়াগুলির ডিস্কতালিকা  মূল স্টুডিও অ্যালবাম সংবিগ্ন পাখিকূল ও কলকাতা বিষয়ক - ১৯৭৭ অজানা উড়ন্ত বস্তু বা অ-উ-ব - ১৯৭৮ দৃশ্যমান মহীনের ঘোড়াগুলি - ১৯৭৯  সম্পাদিত স্টুডিও অ্যালবাম আবার বছর কুড়ি পরে - ১৯৯৫ ঝরা সময়ের গান - ১৯৯৬ মায়া - ১৯৯৭ ক্ষ্যাপার গান - ১৯৯৯আরো...'''  গুরত্বপূর্ণ
কেভিন অঘেনেটেগা তামারায়েবি বাকুমো-আব্রাহাম (; জন্ম: ২ অক্টোবর ১৯৯৭; ট্যামি আব্রাহাম নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং ইংল্যান্ড জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় খেলোয়াড় অথবা ডান পার্শ্বীয় খেলোয়াড় হিসেবে খেলে থাকেন।  ২০০৪–০৫ মৌসুমে, ইংরেজ ফুটবল ক্লাব চেলসির যুব পর্যায়ের হয়ে খেলার মাধ্যমে আব্রাহাম ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০১৫–১৬ মৌসুমে, চেলসির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। চেলসিতে প্রথম মৌসুমে মাত্র ২টি ম্যাচ খেলেছেন। পরবর্তীতে তিনি ব্রিস্টল সিটি, সোয়ানসি সিটি এবং অ্যাস্টন ভিলার হয়ে খেলেছেন। ২০১৯–২০ মৌসুমে, তিনি অ্যাস্টন ভিলার হয়ে এক মৌসুমের জন্য ধারে খেলে চেলসিতে পুনরায় যোগদান করেছেন।  তথ্যসূত্র  বহিঃসংযোগ   চেলসির প্রাতিষ্ঠানিক ওয়েবসাইটে ট্যামি আব্রাহাম        বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:অ্যাস্টন ভিলা ফুটবল ক্লাবের খেলোয়াড় বিষয়শ্রেণী:ব্রিস্টল সিটি ফুটবল ক্লাবের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:আসোচাৎসিওনে স্পোর্তিভা রোমার খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:উয়েফা কনফারেন্স লিগ বিজয়ী খেলোয়াড় বিষয়শ্রেণী:এসি মিলানের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:কৃষ্ণাঙ্গ ইংরেজ ক্রীড়াবিদ বিষয়শ্রেণী:ইতালিতে প্রবাসী ফুটবলার বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ বিষয়শ্রেণী:ইংরেজ প্রবাসী পুরুষ ফুটবলার
থাম্ব|ডান|বাংলার লোকনৃত্য thumb|300px|রাজস্থানি লোকনৃত্য thumb|পাঞ্জাবি লোক নৃত্য লোকনৃত্য হচ্ছে কোন একটি অঞ্চলে বসবাসকারী জনগোষ্ঠীর জীবনঘনিষ্ঠ নৃত্য।   বৈশিষ্ট্য  লোকনৃত্যে ধ্রুপদী নৃত্যের তুলনায় বিভিন্ন ক্ষেত্রে কিছুটা ভিন্নতা রয়েছে। এর বিশেষ বৈশিষ্ট্যগুলোর মধ্যে রয়েছে:  লোকনৃত্য ছন্দ শাস্ত্রের কঠোর রীতি অনুসরণ করে না।  লোকনৃত্যের গতি, ছন্দ, অঙ্গ কৌশল অনেকটা বাস্তব জীবনের কাছাকাছি।  প্রায় সব দেশের লোকনৃত্যের একটি সাধারণ বৈশিষ্ট্য হলো দলবদ্ধতা।  লোকনৃত্যের ক্ষেত্রে বিশেষ পোশাক পরিধান করার কোন বাধ্যবাধকতা নেই।   আরও দেখুন   ধামাইল নৃত্য;  নাচনী নাচ;  নাটুয়া নাচ;  বিহু নৃত্য;  ভাংড়া (নৃত্য)।   তথ্যসূত্র    বহিঃসংযোগ   লোকনৃত্য - বাংলাপিডিয়া হতে প্রাপ্ত নিবন্ধ।  বিষয়শ্রেণী:নৃত্য বিষয়শ্রেণী:সংস্কৃতি বিষয়শ্রেণী:লোকসাহিত্য বিষয়শ্রেণী:লোকনৃত্য বিষয়শ্রেণী:সামাজিক নৃত্য
শিকারীপাড়া ইউনিয়ন বাংলাদেশের ঢাকা বিভাগের ঢাকা জেলার নবাবগঞ্জ উপজেলার অন্তর্গত একটি ইউনিয়ন।   আয়তন ও জনসংখ্যা  গ্রামের সংখ্যা: ২৫টি মৌজার সংখ্যা: ১৭টি মোট জনসংখ্যা: প্রায় ১৯,৯৫২ জন ভোটার সংখ্যা: ১৪,৪৪৫ জন।   শিক্ষা  সাক্ষরতার হার: ৪৬.৮৯%। শিক্ষা প্রতিষ্ঠান: প্রাথমিক বিদ্যালয়: ০৭টি উচ্চ বিদ্যালয়: ০২টি মাদ্রাসা: ০৩টি। গ্রামসমূহের নাম আনন্দ নগর, কন্ডপপুর, গঙ্গাদিয়া, গরিবপুর, চরবাগুরী, দাউদপুর, নট্টি, নরসিংহপুর, নয়াডাঙ্গী, নারায়নপুর, নূরপুর, পাঞ্জিপহুরী, বক্তারনগর, বিষমপুর, ভদ্রকান্দা, মনিকান্দা, মহেষপুর, লস্করকান্দা, শিকারীপাড়া, শিবপুর, শেখর নগর, শেরপুর, সুজাপুর, সোনাতলা, হাগ্রাদী।   জনপ্রতিনিধি  বর্তমান চেয়ারম্যান: আলীমোর রহমান খান পিয়ারা। প্রাক্তন চেয়ারম্যানগণের তালিকা:  চেয়ারম্যানের নামদায়িত্বকালসৈয়দ উবাইদুল্লা—বাবু জ্ঞানেন্দ্র কুমার বালু মজুমদার—ফেরদৌস আলী বেগ—তোফাজ্জল হোসেন চৌধুরী—হেলাল উদ্দিন আহমেদ—গোলাম মোস্তফা—হেলাল উদ্দিন আহমেদ—এম.এ. জববার১৯৮৩-১৯৯২আলীমোর রহমান খান পিয়ারা১৯৯২-২০০২এম.এ. জববার২০০২-২০১১আলীমোর রহমান খান পিয়ারা২০১১-চলমান   আরও দেখুন   ঢাকা জেলা  নবাবগঞ্জ উপজেলা   তথ্যসূত্র    বহিঃসংযোগ  ওয়েবসাইট   বিষয়শ্রেণী:নবাবগঞ্জ উপজেলার ইউনিয়ন
দাভিদ মুবার্গ (, ; জন্ম: ১৭ মে ১৯৯৯) হলেন একজন সুয়েডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে সুইডেনের প্রতিনিধি হিসেবে প্রতিদ্বন্দ্বিতা করে থাকেন।  মুবার্গ সুইডেনের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন দাভিদ মুবার্গ ১৯৯৯ সালের ১৭ই মে তারিখে সুইডেনের উন্দেরসাকেরে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন মুবার্গ সুইডেনের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:১২.৯৭ সময় নিয়ে প্রতিযোগিতাটি সম্পন্ন করে ত্রয়োদশ স্থান অধিকার করেছিলেন। অতঃপর তিনি ১/৮ ফাইনাল পর্বে অংশগ্রহণ করেছেন, যেখানে তিনি ঊনবিংশ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:সুয়েডীয় পুরুষ ফ্রিস্টাইল স্কিয়ার বিষয়শ্রেণী:সুইডেনের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২০১৬ শীতকালীন যুব অলিম্পিকের ফ্রিস্টাইল স্কিয়ার
আব্দুল আহাদ মোহমান্দ (জন্ম: ১ জানুয়ারি ১৯৫৯) আফগান বিমান বাহিনীর একজন সাবেক পাইলট ও মহাকাশে যাওয়া প্রথম আফগান এবং চতুর্থ মুসলিম। ১৯৯৮ সালে তিনি সুয়েজ টিএম-৬ মিশনের একজন সদস্য ছিলেন এবং মির মহাকাশ স্টেশনে আন্তঃমহাকাশ গবেবষণা নভোচারী হিসেবে ৯ দিন অতিবাহিত করেন।Abdul Ahad Momand – The First Afghan in Space (August 29 to September 6, 1988)  সুলতান বিন সালমান আল সৌদ, মোহাম্মাদ ফারিস ও মূসা ম্যানারভের পর মহাকাশে যাওয়া চতুর্থ মুসলিম তিনি। সুয়েজ টিএম-৬ মিশনের সময় আব্দুল আহাদই ছিলেন প্রথম নভোচারী যিনি আফগানিস্তানে একটি কল করার সময় পশতু ভাষা ব্যবহার করেন। এছাড়া মহাকাশে পবিত্র কুরআন নিয়ে যাওয়া প্রথম নভোচারীও তিনি।   পরিচয়  মোহমান্দ জন্মগ্রহণ করেন1 January - majority of Afghans have this date of birth, i.e. they simply do not know more specific date and wrire 01/01/year ১৯৫৯ সালে আফগানিস্তানের গজনি প্রদেশের শারদায়। তিনি পশতুন গোষ্ঠীর মোহমান্দ উপজাতির অন্তর্ভুক্ত ছিলেন। মোহমান্দ পলিটেকনিক্যাল ইউনিভার্সিটি অব কাবুল এবং পরে এয়ার ফোর্স একাডেমি থেকে স্নাতক হন। তিনি আফগান বিমান বাহিনীতে নিযুক্ত ছিলেন এবং পরে সোভিয়েত ইউনিয়ন থেকে একজন পাইলট ও পেশাদার নভোচারী হিসেবে প্রশিক্ষণ গ্রহণ করেন।  কমান্ডার ভ্লাদিমির লেইখভ ও ফ্লাইট ইন্জিনিয়ার ভ্যালেরি পোলেইকভের সাথে সুয়েজ টিএম-৬ মিশনের তিন সদস্যের দলে মোহমান্দও ছিলেন। সুয়েজ টিএম-৬ ১৯৮৮ সালের ২৯ আগস্ট স্থানীয় সময় ০৪:২৩ জিএমটি সময়ে উত্‍ক্ষেপন করা হয়। মিশনে মোহমান্দের অন্তর্ভুক্তি সোভিয়েত-আফগান যুদ্ধের সময় অনেকটাই অর্থবহ ছিল।  মির স্পেস স্টেশনে ৯ দিন অবস্থানকালে মোহমান্দ তার দেশের ছবি তোলেন এবং অ্যাস্ট্রোফিজিক্যাল ও বায়োলজিক্যাল এক্সপেরিমেন্টে অংশগ্রহণ করেন। এছাড়াও তিনি আফগানিস্তানের রাষ্ট্রপতি মুহাম্মদ নজিবউল্লাহার সাথে কথা বলেন ও মিশনে তার সঙ্গীদের জন্য আফগান চা তৈরী করেন।  লেইখভ ও মোহমান্দ সুয়েজ টিএম-৫ এর মাধ্যমে পৃথিবীতে ফিরে আসেন। মির স্টেশনে যান্ত্রিক ত্রুটির কারণে সুয়েজ টিএম-৫ এর ৬ সেপ্টেম্বরের পূর্বনির্ধারিত অবতরণ বিলম্বিত হয়। রেডিও মস্কো জানায় লেইখভ ও মোহমান্দ নিরাপদে আছেন ও মিশন কন্ট্রোলের সাথে সংযুক্ত রয়েছেন। তাদের আলাপচারিতার একটি রেকর্ড প্রকাশ করা হয় যেখানে তাদের হাসতে শোনা যায়। একদিন পর ০০:৫০ জিএমটি সময়ে সুয়েজ টিএম-৫ সফলভাবে অবতরন করে।  ১৯৮৮ সালের ৭ সেপ্টেম্বর মোহমান্দকে হিরো অব সোভিয়েত ইউনিয়ন উপাধি প্রদান করা হয়।Biography  at the website on Heroes of the Soviet Union and Russia  মিশনের সময় মোহমান্দের মা তার ছেলের নিরাপত্তা নিয়ে ভীষণভাবে চিন্তিত ছিলেন। আফগান রাষ্ট্রপতি মোহমান্দের মাকে তার কার্যালয়ে ডেকে পাঠান এবং ছেলের সাথে অডিও ও ভিডিও মাধ্যমে কথা বলার ব্যবস্থা করে দেন, যেখানে তারা পশতু ভাষায় কথা বলেন। আর এভাবে মহাকাশে উচ্চারিত হওয়া পঞ্চম ভাষা হিসেবে পশতু স্থান করে নেয়।  আফগানিস্তান থেকে সোভিয়েত সেনা প্রত্যাহারের পর ১৯৯২ সালে মোহমান্দ জার্মানিতে চলে যাওয়ার সিদ্ধান্ত নেন এবং সেখানে বসবাসের আবেদন জানান। পরে ২০০৩ সালে তিনি জার্মান নাগরিকত্ব লাভ করেন।   তথ্যসূত্র   বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:সোভিয়েত ইউনিয়নের বিদেশী বীর বিষয়শ্রেণী:পশতু ব্যক্তি বিষয়শ্রেণী:জার্মানির নাগরিকীকৃত নাগরিক
২০১৯ ওমান ক্রিকেট বিশ্বকাপ চ্যালেঞ্জ লিগ বি হচ্ছে নতুন শুরু হতে যাওয়া ২০১৯-২১ আইসিসি ক্রিকেট বিশ্বকাপ চ্যালেঞ্জ লিগ ক্রিকেট প্রতিযোগিতার উদ্বোধনী সূচীর একটি অংশ। যা ২০২৩ ক্রিকেট বিশ্বকাপ প্রতিযোগিতায় অংশগ্রহণের জন্য যোগ্যতা অর্জনের একটি ধাপ। প্রতিযোগিতাটি ২৫ নভেম্বর থেকে ১০ ডিসেম্বর ২০১৯ এ অনুষ্ঠিত হওয়ার জন্য নির্ধারিত রয়েছে, যার সবগুলো খেলাই হবে লিস্ট এ মর্যাদা সম্পন্ন। প্রথমে ২০১৯ এর জুলাইয়ে আন্তর্জাতিক ক্রিকেট কাউন্সিল (আইসিসি) নিশ্চিত করে যে, ক্রিকেট হংকং প্রতিযোগিতাটির আয়োজন করবে। তবে হংকং এর অস্থিরতার কারণে স্থান পরিবর্তন করে ওমানে নেওয়া হয়। উগান্ডা তাদের পাঁচটি ম্যাচের সবকটিতে জয় নিয়ে সিরিজ জিতে নেয়। লিগের সূচীর চূড়ান্ত দিনের ১ম খেলায় বারমুডাকে ৫ উইকেটের বিরাট ব্যবধানে পরাজিত করে ইতালি বিজয়ী হয় ও অপর খেলায় কেনিয়াকে ৩ উইকেটে পরাজিত করে হংকং বিজয়ী হয়। ফলে হংকং দ্বিতীয় ও ইতালি তৃতীয় স্থান নিয়ে প্রতিযোগিতা সমাপ্ত করে।   দলীয় সদস্য        দিয়ন স্টোভেল (অধিঃ)  টেরিন ফ্রাই (সহঃ অধিঃ)  ওকেরা বেসকম  ওনাইস বাসকাম  ওরোন্দে বাসকাম  ডেরিক ব্র্যাংম্যান  জেকু বার্গেস  দেউন্তে ড্যারেল  কাইল হডসোল  কামাউ লিভারক  ট্রি ম্যানডার্স  জাস্টিন পিচার  ডেলরয় রলিন্স  পিয়েরে স্মিথ  সিনক্লায়ার স্মিথ  ডেলরয় রলিনস আইজাজ খান (অধিঃ)  আহসান আব্বাসি  হারুন আরশাদ  ওয়াকাস বরকত  আরুশ ভাগবত  আদিত গোরোয়ারা  আফতাব হুসেইন  রওনক কাপুর  এহসান খান  নিজাকাত খান  হাসান খান মোহাম্মদ  নসরুল্লা রানা  কিঞ্চিৎ শাহ  শহীদ ওয়াসিফ জয় পেরেরা (অধিঃ)  রেহমান আব্দুল  গ্যারেথ বার্গ  জাহিদ চিমা  লুইস ডি গিগলিও  মাধুপা ফার্নান্দো  রকিবুল হাসান  ফিদা হোসাইন  নিকোলাই স্মিথ  নিকোলাস মাইলো  জিয়ান-পিয়েরো মাইদে  মাইকেল রস  জসপ্রীত সিং  মানপ্রীত সিং চার্লস পারচার্ড (অধিঃ)  ড্যানিয়েল বিরেল  কোরি বিসন  ডমিনিক ব্ল্যাম্পিড  হ্যারিসন কারলিয়ন  জ্যাক ডানফর্ড (উইঃ)  নিক গ্রীনউড  জন্টি জানের  ইলিয়ট মিলস  রাইস পালমার  উইলিয়াম রবার্টসন  বেন স্টিভেনস  জুলিয়াস সুমেরুয়ার  নাথানেল ওয়াটকিন্স ইরফান করিম (অধিঃ)  যাদবজি ভীমজি  শচীন ভুদিয়া  ইমানুয়েল বুন্ডি  আমান গান্ধী  ধীরেন গন্ডারিয়া  শেম এনগোচে  কলিন্স ওবুয়া  নেহেমিয়া ওধিয়াম্বো  লুকাস ওলুচ  লামেক ওনিয়াঙ্গো  নামান প্যাটেল  রাকেপ প্যাটেল  রুশাব প্যাটেল ব্রায়ান মাসাবা (অধিঃ)  ফ্রেড অচেলাম  রিচার্ড আগামির  বিলাল হাসান  রজার মুকাসা  দিনেশ নকরানি  ফ্রাঙ্ক এনসুবুগা  আর্নল্ড ওতওয়ানী  রোনাক প্যাটেল  রিয়াজত আলী শাহ  হেনরি সেনাইউন্ডো  শাহজাদ উকানী  চার্লস ওয়াইসা  কেনেথ ওয়াইসা  পয়েন্ট টেবিল  নির্ধারিত খেলার সূচী                                          তথ্যসূত্র  বিষয়শ্রেণী:২০১৯–২০ আন্তর্জাতিক ক্রিকেট প্রতিযোগিতা বিষয়শ্রেণী:ওমানে আন্তর্জাতিক ক্রিকেট প্রতিযোগিতা বিষয়শ্রেণী:২০১৯-২১ আইসিসি ক্রিকেট বিশ্বকাপ চ্যালেঞ্জ লিগ বিষয়শ্রেণী:ওমানে আন্তর্জাতিক ক্রিকেট
অ্যাবি ল্যাংডন অ্যালগার (আগস্ট ৩, ১৮৫০ - ২২ মে, ১৯০৫) একজন আমেরিকান লেখক এবং অনুবাদক ছিলেন।   প্রকাশনা    মূল কাজ    "পাসামাকুডি থেকে নেওয়া শব্দ এবং বাক্যাংশের সংগ্রহ" (১৮৮৫, আমেরিকান ফিলোসফিক্যাল সোসাইটির কাছে পেপার উপস্থাপন করা হয়েছে) Alger, Abby L. "A collection of words and phrases taken from the Passamaquoddy tongue" (1885, paper presented at the American Philosophical Society; via Hathi Trust  ভারতীয় তাঁবুতে: পেনোবস্কট, পাসমাকুড্ডি এবং মিম্যাক ইণ্ডিয়ানদের দ্বারা বলা গল্প (১৮৯৭) Alger, Abby Langdon. In Indian Tents: Stories Told by Penobscot, Passamaquoddy and Mimac Indians (Boston: Roberts Brothers 1897). via Project Gutenberg.    অনুবাদ    মার্টিন, ফ্রান্সের একটি জনপ্রিয় ইতিহাস, প্রথম বিপ্লব থেকে বর্তমান সময় পর্যন্ত (১৮৭৭) Martin, Henri, A popular history of France, from the first Revolution to the present time (Boston: Colonial Press 1877), translated by Abby Langdon Alger and Mary L. Booth, via Hathi Trust.  লুগুভে, রিডিং অ্যাজ এ ফাইন আর্ট (১৮৭৯) Legouvé, Ernest. Reading as a fine art (Boston: Roberts Brothers 1879), translated by Abby Langdon Alger; via Hathi Trust   কুয়েলিন, অভিনেতা এবং তার শিল্প (১৮৮১) Coquelin, C., The actor and his art (Boston: Roberts Brothers 1881), translated by Abby Langdon Alger; via Hathi Trust Gautier, Judith. The usurper: an episode in Japanese history (Boston: Roberts Brothers 1884), translated by Abby Langdon Alger; via Hathi Trust   রেইসম্যান, রবার্ট শুম্যানের জীবন ও কাজ (১৮৮৬) Reissman, August, The life and works of Robert Schumann (London: G. Bell and Sons 1886), translated by Abby Langdon Alger; via Hathi Trust   হুগো, দ্য হাঞ্চব্যাক অফ নটর-ডেম (১৮৮৮)  এবং আইসল্যান্ডের হ্যান্স (১৮৯১)   গ্রেট্রি, ঈশ্বরের জ্ঞানের নির্দেশিকা, প্রধান তত্ত্বের একটি অধ্যয়ন (১৮৯২) Gratry, A., Guide to the knowledge of God, a study of the chief theodicies (Boston: Roberts Brothers 1892), translated by Abby Langdon Alger; via Hathi Trust   ফিগুয়ের, জয়স বিয়ণ্ড দ্য থ্রেশহোল্ড: দ্য টু-মোরো অফ ডেথের একটি সিক্যুয়েল (১৮৯৩) Figuier, Louis, Joys beyond the threshold: A sequel to The to-morrow of death (Boston: Roberts Brothers 1893), translated by Abby Langdon Alger; via Hathi TrustMadame Blanc (Th. Bentzon), The Condition of Woman in the United States: A Traveler's Notes (Boston: Roberts Brothers 1895), translated by Abby Langdon Alger; via Hathi Trust  রেনান, মাই সিস্টার হেনরিয়েট (১৮৯৫)  Frederick, baron De La Motte Fouqué, Undine, a Tale (Boston: Ginn & Company 1897), translated by Abby Langdon Alger; via Hathi Trust  অ্যাসিসির সেন্ট ফ্রান্সিসের ছোট ফুল (১৮৯৮) Saint Francis Assisi, The little flowers of Saint Francis of Assisi (Boston: Little, 1898), translated by Abby Langdon Alger; via Hathi Trust    তথ্যসূত্র   বিষয়শ্রেণী:মার্কিন অনুবাদক বিষয়শ্রেণী:মার্কিন লেখিকা বিষয়শ্রেণী:১৯০৫-এ মৃত্যু বিষয়শ্রেণী:১৮৫০-এ জন্ম